Pennoberenn da galon noazh, ar mac'hagner  Da spered gwan bremañ, ijin gagn, skrivagner  E voger en e boull dre gadoù an talmer  Noaz en e noazh, an didrec'husañ batalmer  A sko outañ kement si, kement fall bet graet,  An disterañ keuz ha neb fallabeg roet  Hêrezh dister ar glac'harioù o vont da gozh  Klemmgan kriz ha taer da heol o vont da guzh  Ouzh da lezel hollwisket en daeloù yen-noz  A dres war da zremm sklas an hentoù didro n'az  Peus biskoazh  gallet heuliañ tre betek o fenn;  Nag ober hanter-dro, daoust d'az pazioù difonn,  Pa weles ne oa netra da gavout warno  War-bouez pouez selloù garv ar re a varnas  Da dorfedoù hunet, pec'hedoù hunvreet  Ar re n'hallez anzav bezañ o rambreet